DOMINIQUE IS 3………. | Blessings has come my way...
DOMINIQUE IS 3……….
February 15, 2013 | Blessings has come my way
DOMINIQUE: Beteken van die Here af……
Vandag 3 jaar gelede het die mooiste donkerkop dogtertjie met pikswart oogies haar eerste huiltjie gegee in hierdie dol wereld.
Daardie dag 15 Februarie 2010 het ons nie besef hoe anders ons lewens sou wees nie. Toe ons Donderdag die 18de Februarie 2010 by ons huisie instap met hierdie bondeltjie het ons lewens vir die beste verander.
Vandag 3 jaar later en ons kan nie genoeg dankie se vir hierdie bondeltjie vreugde nie.
Dinsdag 24 Junie 2009 en Mamma Arnell hou ietsie in haar hand vas. Ek staar senuweeagtig na die swangerskap toetsie in my hande. Te bang om daarna te kyk, te bang om te dink. Dit kan nie wees nie! Die Trips is maar 9 maande oud, hulle sny tande, ons slaap nie. Hulle is Invitro Baba's – ons 7de Invitro Poging! Dit mag nie! Ek kan nie weer swanger wees nie, ek wil nie. Ek is bang! Wat gaan Kobus se, wat gaan almal se?
Maar, ek moet kyk. Miskien is die kwaai sooibrand ietsie wat ek verkeert geeet het. Miskien verbeel ek my net dat ek baie moeg is, of dit is net die min slaap met die boeties wat tande sny. Ek kyk, en DAAR is dit. So duidelik! Twee Streepies. Ek is SWANGER!
Emosies oorval my. En daar gee ek alles oor aan die Here. "Here, ek weet nie wat U plan is met hierdie swangerskap nie. Here, ek is bang, ek is moeg en sukkel alreeds om 'n Mamma vir drie klein seuntjies te wees, Maar Here ek glo U het hierdie babetjie op ons pad gestuur vir 'n rede."
As ek vandag terug dink, kan ek nie my lewe in dink sonder Dominique nie. Net so prominent soos daardie twee streepies was op die swangerskap toetsie, netso prominet is sy vandag in ons lewens en in ander. Op haar eie maniertjie vereik sy so baie mense se lewens. Soms moet ek myself knyp as ek so na haar kyk om te besef dat sy ons s'n is.
"Liewe Here, vandag is dit drie jaar later en ek kan nie genoeg dankie se vir hierdie pragtige, lewenslustige dogtertjie wat U vir ons geleen het nie. Dankie vir ons groot Blessing!"